Εντολωματοειδή

Τα Εντολωματοειδή είναι μια οικογένεια βασιδιομυκήτων της τάξης των Αγαρικωδών. Η οικογένεια περιλαμβάνει οκτώ γένη και 2.250 περίπου είδη, τα περισσότερα από τα οποία εντάσσονται στο γένος Εντόλωμα.Τα βασιδιοκάρπια (καρποσώματα) είναι συνήθως αγαρικόμορφα (μανιτάρια με ελάσματα), αλλά μια μειονότητα είναι κυπελλοειδή, ημίκλειστα ή γαστερόμορφα. Όλα παράγουν ροζ βασιδιοσπόρια που είναι ποικίλως γωνιώδη (πολυεδρικά), αυλακωτά ή με εξογκώματα. Τα είδη είναι κυρίως σαπροτροφικά, αν και κάποια παρασιτούν σε άλλους μύκητες. Η οικογένεια είναι διαδεδομένη παγκόσμια.

 Ταξινόμηση 
Η οικογένεια των Εντολωματοειδών εισήχθη για πρώτη φορά το 1972 από τους Τσέχους μυκητολόγους František Kotlaba και Zdeněk Pouzar για να αντικαταστήσει το προηγούμενο όνομα Ροδοφυλλοειδή. Το τελευταίο, που εισήχθη το 1951 από τον Ρολφ Σίνγκερ, είναι παράτυπο επειδή βασίζεται στο παράτυπο γένος Ροδόφυλλος το οποίο περιλαμβάνει (και επομένως είναι υπερβάλλον συνώνυμο) το προηγούμενο και νομότυπο όνομα Εντόλωμα. Η οικογένεια είναι καλά ορισμένη με τη διακριτή μορφολογία των σπορίων, που σχηματίζονται από ένα μοναδικό τύπο πυκνότητας του τοιχώματος των σπορίων, που ονομάζεται "επικόριο" (Ελληνικά επί + Λατινικά corium(δέρμα)),  και από πρόσφατες μελέτες DNA.  

 Γένη 
Έχουν προταθεί κατά καιρούς πολλές διαφορετικές εσωτερικές ταξινομήσεις των Εντολωματοειδών. Το 1871 ο Γερμανός μυκητιολόγος Πωλ Κούμερ εισήγαγε τα γένη Eccilia, Leptonia, Nolanea και Entoloma, για τα είδη με γωνιώδη σπόρια, ανάλογα με διαφορές στη μορφολογία των καρποσωμάτων. Αυτά τα γένη χρησιμοποιούντο ευρέως στον 20ο αιώνα, αλλά οι μελέτες DNA έχουν πλέον αποδείξει ότι πρόκειται για τεχνητούς διαχωρισμούς.

Η τρέχουσα άποψη είναι ότι τα Εντολωματοειδή με τα γωνιώδη σπόρια θα πρέπει είτε να καταταχθούν όλα στο γένος Εντόλωμα, που σχηματίζει μια μεγάλη, αλλά φυσική, ομάδα, ή να μοιραστούν ανάμεσα στο Εντόλωμα και την μικρότερη βασική ομάδα της Εντοκύβης (Entocybe). Τα είδη με σπόρια με επιμήκεις αυλακώσεις κατατάσσονται στο γένος Κλιτόπιλο (Clitopilus). Τα είδη με σπόρια με εξογκώματα κατατάσσονται στα γένη (Ροδοκύβη) Rhodocybe ή (Ροδοφανή) Rhodophana. Τα είδη με μη εμφανή εξογκώματα (σχεδόν λεία στο μικροσκόπιο) κατατάσσονται στα γένη Κλιτοκέλα (Clitocella) ή Κλιτοπιλόψις (Clitopilopsis)

Σύμφωνα με στοιχεία του Σεπτεμβρίου του 2025, η οικογένεια αποτελείται από 15 γένη:

 Calliderma
 Claudopus 
 Clitocella 
 Clitopiloides 
 Clitopilopsis 
 Clitopilus 
 Eccilia 
 Entocybe 
 Εντόλωμα (Entoloma) • 1.950 είδη - περίπου 78% των ειδών
 Fibropilus 
 Inocephalus 
 Leptonia 
 Nolanea 
 Rhodocybe 
 Rhodophana 
 Rhodophyllus 

 Κατανομή 
Η οικογένεια είναι διαδεδομένη παγκοσμίως και τα είδη είναι κοινά τόσο σε εύκρατα όσο και σε τροπικά κλίματα.Cannon PF, Kirk PM 

Παραπομπές

 Εξωτερικοί σύνδεσμοι 

 Machiel Noordeloos για τα Entoloma & Rhodocybe
 The Entolomataceae Family
 Family: Entolomataceae